ועדת הכספים, כנסת 16, פרוטוקול מספר , 2005-04-06 10:00

יעקב ליצמן: שלום לכולם אני פותח את ישיבת הוועדה.

יעקב ליצמן: היתה ישיבת עדכון אתמול, וקיבלתי רק תירוצים.

יעקב ליצמן: אמרו לי שהיום תהיה תשובה סופית מ "דקסיה".

יעקב ליצמן: מי יעדכן אותנו מה קורה?

קובי שלום: בקול הקורא שהוצא למערכת הבנקאית נקבע תאריך 7.4 כיום האחרון שעד אליו - -

יעקב ליצמן: אני כבר לא אוהב את זה, כי אמרתי כבר, שקבענו ב- 7.4.

יעקב ליצמן: זה מחר.

קובי שלום: אדוני ביקש שאני אעדכן, ואני מעדכן.

קובי שלום: אני לא יודע לעדכן על מה שאין.

קובי שלום: אני מעדכן על מה שיש.

יעקב ליצמן: רבותיי, אתם עובדים עלינו.

יעקב ליצמן: כולכם.

איוב קרא: אני אמרתי לך לעצור את ועדת הכספים, לא לאשר שום דבר, לעצור שום דבר, ואז כנראה שהיו באים על ארבע.

איוב קרא: אתה לא שמעת לי.

יעקב ליצמן: תן לי לעבוד בשיטה שלי.

יעקב ליצמן: אני שאלתי דבר אחד – אמרו לי שלשום – אתמול , אתמול אמרו – היום, והיום, עוד לפני שאני פותח את הפה – אתה כבר מדבר על מחר.

קובי שלום: אדוני, אני יכול לעדכן בדבר אחד, שנכון לדקה זו אין עדיין הסכמה של "דקסיה" לתת אשראי.

יעקב ליצמן: או.

יעקב ליצמן: קיי.

יעקב ליצמן: אני רואה בזה תשובה שלילית.

קובי שלום: לא – דה פקטו, כרגע, אין הסכמה של "דקסיה" לתת אשראי.

קובי שלום: אני רק מסביר לוועדה - -

ניסן סלומינסקי: הבנקים הישראלים גם לא בעניין?

יעקב ליצמן: לגמרי לא.

קובי שלום: אני מסביר לוועדה שהמועד האחרון ש "דקסיה" אמורה לתת את התשובה שלה, זה עד ה- 7.4.

קובי שלום: בגלל זה פתחתי ואמרתי זאת.

קובי שלום: זאת אומרת שאם עד היום בלילה- והיום כבר קבועה שיחה עם - -

יעקב ליצמן: היות ומנכ"ל האוצר בדרך לכאן – הוא אמר שלשום שהיום בבוקר תהיה תשובה.

איוב קרא: גם לפני חודש הוא אמר.

קובי שלום: אז בואו נחכה לו, ואולי הוא יגיד - -

יצחק בלק: אדוני, יושב ראש הוועדה.

יצחק בלק: אנחנו הרי נמצאים פה בין הממשלה לבין הרשויות המקומיות.

יצחק בלק: אנחנו מנסים להשיג את האשראי, והתשובה שאנחנו מקבלים מהגורם שאמור לספק את האשראי שאין לו עדיין תשובה.

יצחק בלק: אנחנו פה, למעשה, כלי להעברת האינפורמציה, כפי שאנחנו יודעים אותה, נכון לרגע זה.

איוב קרא: ליל הסדר מתקרב, כבוד הרב.

איוב קרא: אתה מבין את המשמעות.

חן רון: המשמעות היא קשה כי למרות ששר האוצר הזרים עוד 250 מיליון שקל - -

יעקב ליצמן: הוא לא הזרים, עיכבתי את הכל.

קריאה: זה שני דברים נפרדים.

קריאה: 250 יש - -

יעקב ליצמן: 500 זה כולל את ה- 250 - -

חן רון: מדובר על הקדמת מימון.

חן רון: זה לא תקציב.

חן רון: למרות ה- 250 מיליון, גם בחודשים קודמים הקדימו.

חן רון: מדצמבר ועד מרץ הקדימו לנו את ה- 300 מיליון.

חן רון: עוד 250 מיליון יאפשרו לשלם את המשכורת נטו, גם זה – לא בכל הרשויות.

חן רון: אנחנו נוהגים, לפני הפסח, לתת מקדמות לעובדים.

יעקב ליצמן: הכסף לא מיועד לכל הרשויות.

חן רון: לא, אלו שמשלמות היום משכורות – גם לא תהיה הבעיה.

חן רון: הם ישלמו.

יעקב ליצמן: כמה רשויות אמורות ליהנות מהכסף הזה?

חן רון: אני לא יודע איך יחלקו את ה- 250 מיליון האלה, אני מניח שלרשויות שיש תוכניות הבראה - -

קובי שלום: יש פה קצת דיסאינפורמציה.

קובי שלום: ה- 250 מיליון המדוברים הם קידום של מענק איזון שמחולק לכל הרשויות.

חן רון: המענקיות.

קובי שלום: המענקיות, כמובן.

קובי שלום: זאת אומרת – יש 15 רשויות שאינן מקבלות מענק איזון.

קובי שלום: ההקדמה של מענק האיזון היא חלוקה על פי הנוסחה, לכל הרשויות.

קובי שלום: זה עדיין לא בטוחה שזה יפתור את בעיית השכר.

יעקב ליצמן: כשאתה אומר – לא בטוחה, זה אומר שבטוח שלא.

חן רון: לא רק זה.

חן רון: בשביל לשלם את המשכורות כהלכתן, עד ה- 9 לחודש, וכדי לשלם מקדמות ב-20 –22 לאפריל, לקראת הפסח, אם לא יהיו לנו כ- 750-800 מיליון נוספים, ולא משנה מאיפה – הקמת מימון, או אשראי - -

ניסן סלומינסקי: כמה זה בכל חודש?

חן רון: אני לא מדבר על כל חודש.

חן רון: אני מדבר על החודש הקרוב.

ניסן סלומינסקי: כמה זה הסכום בכל חודש - - שמדברים עליו?

פיני קבלו: אל תשכחו שיש גם ספקים ניסן סלומינסקי: - - ?

חן רון: אז אני אומר: החוסר, לשתי המשכורות הקרובות עומד על כ- 750-800 מיליון.

קריאות: - -

קובי שלום: מה פתאום?

קובי שלום: למה להגיד דברים לא נכונים?

ניסן סלומינסקי: המשכורות כל חודש, באותן רשויות – כמה זה?

ניסן סלומינסקי: איוב קרא:

ניסן סלומינסקי: אבל אי אפשר לדבר רק על משכורות ולחשוב שקבלנים, שעובדים, נותנים שירות, זכו במכרזים, אדוני היושב ראש – עוברים על כך לסדר היום, כאילו בהם אפשר לפגוע ולעשות שפטים.

ניסן סלומינסקי: מה זה הדבר הזה שרק משכורות?

ניסן סלומינסקי: מה, אתם עושים הונאה כנגד אלה שנותנים שירות לרשויות?

ניסן סלומינסקי: אתמול קבעת ישיבה?

ניסן סלומינסקי: למה היה צריך לקבוע היום ישיבה, אם התשובה שלהם מראש היתה ידועה – שעד ביום רביעי בלילה תהיה תשובה?

יעקב ליצמן: אדוני לא היה בישיבה אתמול.

יעקב ליצמן: מה שאדוני לא יודע הוא שאמרו לי אתמול שתהיה תשובה.

יעקב ליצמן: דבר שני – ביקשתי עכשיו לבדוק אפשרות להזמין את שר האוצר להיום, לאחר הצהריים.

איוב קרא: אני אהיה אתך.

איוב קרא: ליל הסדר מתקרב.

איוב קרא: אמרנו שלפני ליל הסדר צריך לגמור עם זה.

פיני קבלו: ההסתדרות הכריזה על שביתה היום, בגין משכורות שלא משולמות.

פיני קבלו: כאשר עיריות שמקבלות כסף רק לשכר – הקבלנים מייד עושים עיקולים בבנקים.

יעקב ליצמן: חבר הכנסת חיים אורון שאל אתמול למה אנחנו מדברים רק על משכורות בכל פעם.

יעקב ליצמן: אנחנו רוצים פתרון.

יעקב ליצמן: הוא צודק.

יעקב ליצמן: אני לא רוצה לדבר דווקא על פסח.

יעקב ליצמן: אנחנו רוצים פתרון לקראת פסח, אבל אנחנו רוצים שיהיה גם פתרון.

יעקב ליצמן: כנראה שאין מנוס מכך שתהיה עוד היום ישיבה, אחר הצהריים.

יעקב ליצמן: אנחנו נחכה עכשיו לנציג האוצר שיגיע.

חן רון: לגבי פתרון לטווח ארוך – אחד, זה האשראי, שאנחנו מדברים עליו, יושבים עליו, והשני – זה המחזור.

יעקב ליצמן: אתם ממחזרים את המחזור.

חן רון: אני מצטער שזו מנטרה, אבל שני הנושאים האלה אמורים לפתור את הדברים לטווח ארוך.

חן רון: האשראי בלבד, שאושר בתוכניות ההבראה, שמגיע היום ל - 700-750 מיליון, זה יפתור את הבעיה עד סוף תוכניות ההבראה, עד 2007.

חן רון: עומס המלוות, פלוס המיליארד וחצי יהיה - -

יעקב ליצמן: אתה כבר ב- 2007 ואנחנו רוצים לראות מה יהיה ב- 7.4.

חן רון: אתה שואל אותי לגבי מה יהיה בטווח הארוך, אז אני אומר – הפתרון הוא פתרון זמני.

חן רון: גם האשראי הוא פתרון זמני.

חן רון: אנשים עוצמים עיניים ומתעלמים.

יעקב ליצמן: הכל זמני.

חן רון: כן, אבל משכורות אנחנו רוצים באופן קבוע.

פיני קבלו: בואו לא נדבר רק על משכורות, כי גם ספקים מחזיקים עובדים.

פיני קבלו: אצלי בעיריה עיקלו את הכל.

חן רון: זה לא רק ספקים, זה שלטונות המס, זה קרנות הגמל וקופות ההשתלמות.

חן רון: זה כל הדברים, זו התנהלות נורמלית של רשויות מקומיות.

יששכר פרנקנטל: עירית בני ברק אמורה לשלם שכר לכ- 3,000 עובדים.

יששכר פרנקנטל: אם יתנו לנו את מה שהתחייבו לתת לנו, אם במסגרת המענק ואם במסגרת האשראי - נוכל לשלם.

יששכר פרנקנטל: היו"ר יעקב ליצמן: אני מקדם בברכה את יוסי בכר ממשרד האוצר.

קריאות: - -

יעקב ליצמן: אני אבקש ממנהל הוועדה שיביא את ההקלטה של הישיבה אתמול.

יעקב ליצמן: אני אשדר לכם את הדברים, ואל תגידו לי מה אמרתם.

יעקב ליצמן: הכל מוקלט.

יעקב ליצמן: נאמר לי שהתשובה תהיה החלטה היום.

יעקב ליצמן: אני לא אוהב שעובדים עלי.

יעקב ליצמן: אם יש החלטה אחרת – אני מכבד את זה, אבל אל תגידו לי שאני מטומטם.

יוסי בכר: חס ושלום, לא אמרתי את זה.

יוסי בכר: אמרתי רק דבר אחד: אני רוצה שנבין כולנו – אנחנו נמצאים במציאות שבה אנחנו עובדים מול גורם שיש לו את סדר היום שלו.

יוסי בכר: אתמול בערב התקשרו ואמרו שמעבירים את השיחה להיום.

יעקב ליצמן: בא קובי שלום, וכאשר אני אומר לו – אתמול אמרתם שהיום תהיה תשובה, הוא אומר שכאילו אני תוקף אותו.

יעקב ליצמן: אני אומר את האמת על השולחן: אתמול נאמר לוועדה באופן רשמי שתהיה החלטה אתמול ולכן קבעתי ישיבה היום.

ניסן סלומינסקי: והתשובה מחר תהיה חיובית?

יוסי בכר: קודם כל תהיה תשובה.

ניסן סלומינסקי: ואם התשובה תהיה שלילית?

יוסי בכר: אז אנחנו נצטרך להיערך בצורה אחרת.

יוסי בכר: אמרתי בפעם הקודמת, ואני אומר גם עכשיו: הסיטואציה, כפי שאנחנו מבינים אותה –זה שאנחנו עברנו, לצערנו, תהליך ארוך ומייגע.

יוסי בכר: אני מבין את כל הלחץ ומה שאתם מקרינים פה.

יוסי בכר: גם אני רוצה לקבל תשובה וגם אני לא אוהב שדוחים את הכל לרגע האחרון.

יוסי בכר: מסתבר שכנראה לא המציאו את זה בישראל.

יוסי בכר: אנחנו אמורים לקבל היום מיושב הראש של "דקסה", שזו חברת האם של אוצר השלטון המקומי.

יוסי בכר: אני מתחייב בפני כבוד היושב ראש, שהיום, אני ב- 9 בערב, אני מתקשר אליו מיד כשאגמור את השיחה עם יושב ראש של "דקסה" כדי לעדכן אותך.

יעקב ליצמן: לקבוע ישיבה למחר?

יוסי בכר: לא, אין צורך.

יעקב ליצמן: אני סוגר את הישיבה.

יעקב ליצמן: אני אשקול במשך השעות הקרובות אם לזמן מחר ישיבה בתל אביב או לא.

יעקב ליצמן: אני מודה לכם, הישיבה נעולה.